**EXPERT (MENTOR)**

Do výberového konania sa môžu prihlásiť experti (mentori) z rôznorodých oblastí, ktorí dokážu usmerniť v rozhodovaní záujemcov o podnikanie (jednotlivcov alebo tímy), alebo podnikateľov v rôznych fázach rozvoja ich firmy. Vedia naznačiť spôsoby, ako podnikanie zlepšiť, klásť otázky a motivovať svojich zverencov k dosiahnutiu vyššej výkonnosti. Ide predovšetkým o poskytnutie rád, návodov a možností ako predchádzať problémom pri zakladaní či rozbiehaní vlastného podnikania, resp. už pri samotnom podnikaní, a to na základe vlastných skúseností.

**Kvalifikačné predpoklady:**

* dosiahnuté minimálne vysokoškolské vzdelanie I. stupňa, resp. ekvivalentné vzdelanie zo zahraničia
* predchádzajúca prax a odborné skúsenosti minimálne 5 rokov v príslušnej oblasti expertízy
* skúsenosti alebo záujem podporovať záujemcov o podnikanie, resp. už existujúcich podnikateľov
* skúsenosť s vlastníctvom alebo riadením podniku
* znalosť legislatívneho prostredia a inštitucionálneho rámca SR vo vzťahu k podnikaniu
* prehľad o aktivitách a trendoch prebiehajúcich v podnikaní na Slovensku a vo svete sú výhodou
* vedomosti o špecifických problémoch, ktorým čelia podnikatelia tak v začínajúcej fáze podnikania, ako aj vo fáze rozvoja
* dobrá znalosť anglického jazyka – slovom aj písmom je výhodou

**Osobnostné predpoklady:**

* schopnosť odhaliť, rozvinúť a maximalizovať potenciál záujemcov o podnikanie alebo samotných podnikateľov
* ochota pomáhať, odovzdávať ďalej svoje vedomosti, skúsenosti a know-how
* analytické a logické myslenie
* schopnosť motivovať
* komunikačné zručnosti
* flexibilita a trpezlivosť
* schopnosť počúvať, dávať výzvy a spätnú väzbu

**Expert (mentor) môže pôsobiť ako:**

* garant záujemcu o podnikanie (jednotlivec/tím), resp. podnikateľa
* hodnotiteľ odborných posudkov podnikateľských projektov/zámerov, v závislosti od jednotlivých aktivít NPC
* súčasťou úloh expertov (mentorov) môže byť aj vypracovanie pravidelného hodnotenia progresu tak záujemcov o podnikanie, ako aj podnikateľov počas trvania spolupráce
* expert (mentor) môže realizovať svoju činnosť napríklad formou dlhodobého individuálneho poradenstva, poskytovania informácií a inej podpory

**Expertom (mentorom) je fyzická osoba.**